เรพิวเทชัน

เรพิวเทชัน (; มีรูปแบบเป็นตัวอักษรพิมพ์เล็กทั้งหมด) เป็นสตูดิโออัลบั้มที่ 6 ของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 10 พฤศจิกายน ค.ศ. 2017 ภายใต้สังกัดบิกมะชีนเร็กเคิดส์ สวิฟต์สร้างสรรค์อัลบั้มนี้ขึ้นท่ามกลางการถูกสื่อจับตามองเกี่ยวกับชีวิตส่วนตัวของเธอ ซึ่งทำให้ภาพลักษณ์ "สาวน้อยอเมริกันแสนดี" (America's Sweetheart) อันแสนใสสะอาดของเธอถูกกระทบกระเทือน

สวิฟต์ใช้วิธีการประพันธ์เพลงเชิงอัตชีวประวัติในอัลบั้ม เรพิวเทชัน โดยอ้างอิงถึงความสัมพันธ์โรแมนติกและความขัดแย้งกับคนดัง เพลงในอัลบั้มถูกจัดเรียงให้เป็นการเล่าเรื่องตามลำดับเชิงเส้นของผู้บรรยายที่มุ่งหวังการล้างแค้นต่อผู้ที่ทำผิด แต่ท้ายที่สุดกลับค้นพบความสงบใจจากความรักที่กำลังเบ่งบาน สวิฟต์ได้ร่วมผลิตอัลบั้มกับแจ็ก แอนโตนอฟฟ์, แมกซ์ มาร์ติน และเชลล์แบ็ก เพื่อสร้างสรรค์งานแนวอิเล็กโทรป็อป ซินท์ป็อป และอาร์แอนด์บี โดยผสมผสานองค์ประกอบรูปแบบเออร์เบินอย่าง ฮิปฮอป แทร็ป และอีดีเอ็ม การเรียบเรียงเพลงแบบแม็กซิมัลลิสต์และอิเล็กทรอนิกส์ในอัลบั้มมีลักษณะเด่นคือ การเปลี่ยนไดนามิกที่ฉับพลัน เสียงดรัมแมชชีนโปรแกรมที่เน้นหนัก เสียงเครื่องสังเคราะห์เสียงและเบสที่เต้นเป็นจังหวะ รวมถึงเสียงขับร้องที่ผ่านการปรับแต่ง

ก่อนการวางจำหน่ายอัลบั้ม สวิฟต์ได้ลบเนื้อหาออกจากเว็บไซต์และบัญชีสื่อสังคมทั้งหมดของเธอ ซึ่งสร้างความสนใจอย่างกว้างขวางจากสื่อ ซิงเกิลนำอย่าง "ลุกวอตยูเมดมีดู" ขึ้นถึงอันดับหนึ่งบนบิลบอร์ดฮอต 100 ขณะที่ซิงเกิล "เดลิเคต" ก็ติดอันดับหนึ่งบนชาร์ตวิทยุหลายประเภทในสหรัฐ นอกจากนี้ เรพิวเทชันสเตเดียมทัวร์ (2018) ยังถือเป็นการทัวร์คอนเสิร์ตในสนามกีฬาล้วนครั้งแรกของสวิฟต์ ในสหรัฐ อัลบั้ม เรพิวเทชัน เป็นอัลบั้มที่ 4 ติดต่อกันของสวิฟต์ที่มียอดจำหน่ายสัปดาห์แรกเกินหนึ่งล้านชุด ใช้เวลาสี่สัปดาห์อยู่บนสุดของชาร์ตบิลบอร์ด 200 และได้รับการรับรองแพลตตินัมเจ็ดครั้งจากสมาคมผู้ประกอบกิจการเพลงของสหรัฐอเมริกา (RIAA) อัลบั้มนี้ยังขึ้นอันดับหนึ่งและได้รับการรับรองระดับแพลตตินัมในประเทศต่าง ๆ เช่น ออสเตรเลีย ออสเตรีย เบลเยียม นิวซีแลนด์ และสหราชอาณาจักร

อัลบั้ม เรพิวเทชัน ได้รับเสียงวิจารณ์ที่แตกแยกเมื่อออกวางจำหน่าย โดยนักวิจารณ์บางส่วนชื่นชมการประพันธ์เพลงที่ใกล้ชิดและสะท้อนเรื่องราวความรักของสวิฟต์ แต่ก็มีการวิพากษ์วิจารณ์ในด้านงานผลิต รวมถึงการกล่าวอ้างถึงชื่อเสียงและความเป็นคนดัง ว่ามีความดุดันและเลียนแบบเกินไป สื่อบางแห่งมองว่าอัลบั้มนี้น่าผิดหวัง เมื่อพิจารณาจากสถานะคนดังของสวิฟต์ วงการบันเทิง และภูมิทัศน์ทางการเมืองในช่วงเวลานั้น อย่างไรก็ตาม บทวิจารณ์ย้อนหลังได้ให้ความเห็นว่า การตอบรับในช่วงแรกได้รับผลกระทบจากข่าวเชิงลบเกี่ยวกับสวิฟต์ และเมื่อเวลาผ่านไปได้มีการประเมินใหม่ว่า เรพิวเทชัน เป็นผลงานที่แสดงถึงการทดลองเชิงศิลปะและการพัฒนาของเธอ อัลบั้มนี้ได้รับการเสนอชื่อเข้าชิงรางวัลสาขาอัลบั้มเพลงป็อปยอดเยี่ยม ในงานประกาศผลรางวัลแกรมมี ครั้งที่ 61 และติดอันดับในรายชื่ออัลบั้มที่ดีที่สุดแห่งคริสต์ทศวรรษ 2010 โดยสแลตแมกกาซีน

 ภูมิหลัง 
เทย์เลอร์ สวิฟต์ ประชาสัมพันธ์อัลบั้มชุดที่ห้า 1989 ว่าเป็น "อัลบั้มเพลงป็อปอย่างเป็นทางการชุดแรก" ซึ่งเป็นการละทิ้งรูปแบบดนตรีคันทรีที่เธอเคยเป็นที่รู้จัก อัลบั้มนี้ออกจำหน่ายเมื่อวันที่ 27 ตุลาคม ค.ศ. 2014 มีลักษณะการผลิตดนตรีแนวซินท์ป็อป โดยโดดเด่นด้วยการใช้เครื่องสังเคราะห์เสียงในชั้นเสียงที่หนาแน่น เครื่องดนตรีกลองที่ตั้งโปรแกรมทางอิเล็กทรอนิกส์ และเสียงขับร้องที่ผ่านการปรับแต่งด้วยเทคนิคดิจิทัล ความสำเร็จทางพาณิชย์อย่างล้นหลามของ 1989 ทำให้สวิฟต์กลายเป็นป็อปไอคอน อัลบั้มดังกล่าวครองอันดับหนึ่งบนชาร์ตบิลบอร์ด 200 เป็นเวลา 11 สัปดาห์ และอยู่ใน 10 อันดับแรกต่อเนื่องเป็นเวลาหนึ่งปีเต็ม รวมถึงมีซิงเกิลสามเพลงที่ขึ้นสู่อันดับหนึ่งบนชาร์ตบิลบอร์ดฮอต 100


ชื่อเสียงที่เพิ่มสูงขึ้นของสวิฟต์มาพร้อมกับการถูกสื่อจับตามากขึ้น นิตยสารบริติชจีคิว กล่าวว่า เธอกลายเป็น "จุดศูนย์รวมของความกังวลทางวัฒนธรรมที่ทวีความเร็วขึ้นเกี่ยวกับประเด็นเรื่องเชื้อชาติ เพศ และอภิสิทธิ์ทางสังคม" ระหว่างการประชาสัมพันธ์ 1989 สวิฟต์ได้ประกาศตัวตนในฐานะคตินิยมสิทธิสตรี และปรากฏตัวต่อสาธารณะพร้อมกลุ่มเพื่อนผู้มีชื่อเสียงซึ่งเป็นนางแบบ นักแสดง และนักร้องหญิง ซึ่งสื่อและนักวิจารณ์บางส่วนมองว่ากลุ่มดังกล่าวเป็นพวกชนชั้นสูงที่ทำให้ภาพลักษณ์ของเธอดูห่างไกลจากความเป็นคนธรรมดา ความสัมพันธ์โรแมนติกของสวิฟต์กับแคลวิน แฮร์ริส ดีเจชาวสกอต และทอม ฮิดเดิลสตัน นักแสดงชาวอังกฤษ ถูกเผยแพร่ในสื่อแท็บลอยด์เช่นเดียวกับกรณีพิพาทของเธอกับคานเย เวสต์ แร็ปเปอร์ และคิม คาร์เดเชียน บุคคลที่มีชื่อเสียงด้านสื่อ เกี่ยวกับเพลง "เฟมัส" ของเวสต์ ซึ่งมีเนื้อร้องที่อ้างว่าเขาเป็นผู้ทำให้สวิฟต์ประสบความสำเร็จ (I made that bitch famous) แม้ว่าสวิฟต์จะยืนยันว่าเธอไม่เคยยินยอมต่อเนื้อร้องดังกล่าว แต่คาร์ดาเชียนได้เผยแพร่บันทึกการสนทนาทางโทรศัพท์ที่แสดงว่าสวิฟต์ยินยอมต่อส่วนอื่นของบทเพลง ต่อมาใน ค.ศ. 2020 มีการเปิดเผยว่าบันทึกเสียงดังกล่าวถูกตัดต่อก่อนเผยแพร่

เหตุการณ์เหล่านี้โดยเฉพาะกรณีพิพาทระหว่างเวสต์และคาร์ดาเชียน ทำให้ภาพลักษณ์สาธารณะของสวิฟต์เปลี่ยนไปเป็นภาพของผู้หญิงที่เสแสร้งและวางแผนเพื่อผลประโยชน์ แทนภาพลักษณ์ "สาวน้อยอเมริกันแสนดี" (America's Sweetheart) ซึ่งเธอเคยสร้างอย่างประณีต สวิฟต์ตกเป็นเป้าของแฮชแท็กอิสโอเวอร์ปาร์ตี (IsOverParty) บนทวิตเตอร์ ซึ่งฝ่ายที่ไม่ชื่นชอบเธอประณามเธอว่าเป็น "นังงูพิษ" โดยได้รับอิทธิพลจากกระแสที่คาร์ดาเชียนผลักดัน ความรู้สึกในเชิงลบต่อสวิฟต์ในช่วงนั้นรุนแรงถึงขนาดที่ชัยชนะของเธอในคดีความล่วงละเมิดทางเพศส่งผลน้อยมากในการฟื้นฟูภาพลักษณ์ของเธอ ทั้งที่ประเด็นดังกล่าวถือเป็นส่วนหนึ่งของการถกเถียงในวงกว้างเกี่ยวกับการประพฤติผิดทางเพศในอุตสาหกรรมบันเทิง สวิฟต์จึงตัดสินใจหยุดใช้สื่อสังคมออนไลน์และงดให้สัมภาษณ์กับสื่อแม้จะมีฐานผู้ติดตามจำนวนมาก โดยให้เหตุผลว่าเธอรู้สึกว่า "ผู้คนอาจต้องการเวลาในการพักจากตัวเธอ"

 รูปแบบและบทประพันธ์ 
เทย์เลอร์ สวิฟต์ กล่าวว่าอัลบั้ม เรพิวเทชัน มีลำดับเหตุการณ์ที่เป็นเส้นตรง โดยเริ่มต้นจากความรู้สึกของเธอในช่วงที่เริ่มทำงานกับอัลบั้มนี้ และค่อย ๆ เปลี่ยนแปลงไปจนถึงความรู้สึกของเธอเมื่อทำอัลบั้มเสร็จสมบูรณ์ เธอได้รับแรงบันดาลใจจากละครชุดทางโทรทัศน์จินตนิบมเรื่อง มหาศึกชิงบัลลังก์ จึงแบ่งอัลบั้มออกเป็นสองด้าน ด้านหนึ่งประกอบด้วยบทเพลงที่กล่าวถึงการแก้แค้นและดรามา ส่วนอีกด้านหนึ่งเป็นบทเพลงที่เกี่ยวข้องกับการค้นพบความรัก มิตรภาพ และ "บางสิ่งที่ศักดิ์สิทธิ์ท่ามกลางเสียงร้องแห่งสมรภูมิ" ตัวละครในบทละคร รวมถึงรายละเอียดเล็ก ๆ ที่เป็นการบอกใบ้ถึงเนื้อเรื่องล่วงหน้า ซึ่งสวิฟต์มองว่า "ลึกลับซับซ้อน" ได้จุดประกายให้เธอพัฒนาทักษะการประพันธ์เพลงให้ประณีตยิ่งขึ้น และแทรก "ข้อความลึกลับ" ไว้ในบทเพลง เพื่อสื่อสารกับแฟนเพลงในรูปแบบที่แยบยล สวิฟต์ระบุว่าแรงบันดาลใจจาก มหาศึกชิงบัลลังก์ ปรากฏอยู่ในเพลงหลายบท ได้แก่ เพลง "ไอดิดซัมติงแบด" ที่ได้รับแรงบันดาลใจจากแผนการของซานซา และอาร์ยา สตาร์ก ในการฆ่าลิตเติลฟิงเกอร์ เพลง "ลุกวอตยูเมดมีดู" ที่อ้างอิงถึง "บัญชีรายชื่อการล้างแค้น" ของอาร์ยา สตาร์ก และเพลง "คิงออฟมายฮาร์ต" ที่ได้รับแรงบันดาลใจจากความสัมพันธ์ระหว่างแดเนริส ทาร์แกเรียน และคาล ดราโก

 การจำหน่าย 
ในวันที่ 18 สิงหาคม ค.ศ. 2017 สวิฟต์ล้างโพสต์ทั้งหมดในบัญชีสื่อสังคม และเว็บไซต์ทางการของเธอ สองสามวันถัดมา สวิฟต์โพสต์คลิปงูตัวหนึ่ง ซึ่งพาดพิงถึงข้อพิพาทระหว่างเธอกับคานเย เวสต์ เคที เพร์รี แคลวิน แฮร์ริส และคิม คาร์เดเชียน เมื่อปีที่ผ่านมา แฟนเพลงของสวิฟต์คาดว่าสวิฟต์กำลังจะประกาศอัลบั้มใหม่ ในวันที่ 23 สิงหาคม สวิฟต์ประกาศอัลบั้มดังกล่าวในอินสตาแกรมของเธอ เผยภาพปกอัลบั้มและวันจำหน่าย เรพิวเทชัน มีกำหนดจำหน่ายในวันที่ 10 พฤศจิกายน ค.ศ. 2017 ซิงเกิลแรกจากอัลบั้มคือ "ลุกวอตยูเมดมีดู" ออกจำหน่ายในวันที่ 25 สิงหาคม ค.ศ. 2017 อัลบั้มจะจำหน่ายพร้อมกับนิตยสารสองฉบับ ชื่อนิตยสารว่า เรพิวเทชัน มีขายเฉพาะที่ทาร์เกต ในวันที่ 2 กันยายน สวิฟต์เผยแพร่ตัวอย่างเพลงที่สองผ่านรายการแซตเทอร์เดย์ไนต์ฟุตบอลทางช่องเอบีซี จากนั้นโพสต์ในอินสตาแกรม ใช้ชื่อว่า "เรดีฟอร์อิต" บอกเป็นนัยถึงเพลงใหม่ เพลงดังกล่าวออกจำหน่ายในวันที่ 3 กันยายน ค.ศ. 2017

 การส่งเสริม 
ยูพีเอสประกาศว่าจะมี "หุ้นส่วนส่งสารอย่างเป็นทางการ" ให้กับอัลบั้มเรพิวเทชัน รถบรรทุกของยูพีเอสในเมืองบางเมืองแสดงให้เห็นลวดลายปกอัลบั้มเรพิวเทชัน ยูพีเอสกระตุ้นแฟนเพลงให้ถ่ายภาพรถบรรทุกดังกล่าวและโพสต์ลงทวิตเตอร์ ใส่แฮชแท็กเพื่อเป็นการ "เพิ่มโอกาส" ซื้อตั๋วคอนเสิร์ต

สวิฟต์ยังเป็นหุ้นส่วนกับทิกเกตมาสเตอร์ในโครงการร่วม กล่าวคือ ผู้ที่ต้องการซื้อตั๋วคอนเสิร์ตสดของสวิฟต์สามารถสมัครได้และจะถูกรายชื่อเก็บไว้ และสามารถได้อภิสิทธิด้วยวิธีการต่าง ๆ รวมถึงการซื้อสินค้า และการสั่งซื้ออัลบั้มล่วงหน้า โครงการดังกล่าวจะสิ้นสุดในวันที่ 28 พฤศจิกายน ค.ศ. 2017 จากนั้นแฟนเพลงจะได้รับคำแนะนำในการซื้อตั๋วต่อไป

 การตอบรับเชิงวิจารณ์ 

เมื่ออัลบั้ม เรพิวเทชัน วางจำหน่าย ได้รับคำวิจารณ์ในเชิงบวกแต่ก็มักมีความเห็นแตกออกเป็นสองฝ่าย อัลบั้มนี้ได้รับคะแนนเฉลี่ยถ่วงน้ำหนัก 71 จาก 100 คะแนนบนเว็บไซต์เมทาคริติก โดยอ้างอิงจากคำวิจารณ์ที่มีการรายงานจำนวน 28 รายการ

นักวิจารณ์หลายคนชื่นชมการใช้ถ้อยคำเชิงกวีที่เป็นส่วนตัวและการประพันธ์เพลงของเทย์เลอร์ สวิฟต์ ซึ่งสะท้อนถึงความเปราะบางและความใกล้ชิด แม้ว่าความประทับใจแรกเริ่มจะมองว่าเป็นผลงานที่แฝงด้วยความพยาบาทก็ตาม แซล ซินเควมานี จากสแลตแมกกาซีน ร่วมด้วยแมกคอร์มิก และเชฟฟีลด์ ต่างก็ชื่นชม เรพิวเทชัน ที่สามารถสำรวจความรู้สึกเปราะบางที่ซ่อนอยู่ภายใต้ชื่อเสียงและการเป็นคนดัง ขณะที่ เพตริดิส เห็นว่าประเด็นอันมีแรงบันดาลใจจากความเป็นคนดังและธีมดรามามีความน่าเบื่อ แต่ก็ยกย่องอัลบั้มนี้ว่าเป็น "บทเรียนชั้นครูในการประพันธ์เพลงป็อป" เกี่ยวกับความรักและความโรแมนติก โรอิชิน โอคอนเนอร์ จากดิอินดีเพ็นเดนต์ และเครก เจนกินส์ จากวัลเชอร์ ต่างก็เห็นตรงกันว่า เรพิวเทชัน เป็นการแสดงออกถึงสองด้านของสวิฟต์ ทั้งด้านที่พยาบาทและด้านที่เปราะบาง โดยโอคอนเนอร์ชื่นชมว่าอัลบั้มนี้เผยให้เห็นพรสวรรค์ของสวิฟต์ในการจับรายละเอียดทางอารมณ์ "ที่ผู้ฟังเองไม่สามารถทำได้" ในบทวิจารณ์ ดิ เอ. วี. คลับ เคลย์ตัน เพอร์ดอม ยกย่องว่า แม้สวิฟต์จะโอบรับแนวทางดนตรีร่วมสมัย แต่การเล่าเรื่องเชิงบทกวียังคงรักษาความเป็นโรแมนติกที่โดดเด่นไว้อย่างต่อเนื่องตั้งแต่ซิงเกิล "เลิฟสตอรี" ในปี 2008

งานผลิตของอัลบั้มได้รับคำวิจารณ์ที่หลากหลาย ในคำวิจารณ์เชิงลบอย่างชัดเจน เจฟฟ์ เนลสัน จากคอนเซเควนซ์ ให้คะแนนอัลบั้มเพียงระดับ D+ และเรียกมันว่า "หายนะอันฟูมฟายที่กำลังเคลื่อนไหว" สำหรับเนลสัน มองว่าอัลบั้มนี้คือการที่เทย์เลอร์ สวิฟต์ นำเอารูปแบบดนตรีคนผิวดำและภาษาอังกฤษพื้นถิ่นแบบแอฟริกันอเมริกัน (African-American Vernacular English) มาใช้ ซึ่งเขามองว่าเป็น "ภาพสะท้อนของปัญหาทางวัฒนธรรมที่กว้างขวางกว่า" นักวิจารณ์บางส่วนเห็นพ้องว่า อิทธิพลจากดนตรีคนผิวดำใน เรพิวเทชัน เป็นเรื่องที่ก่อให้เกิดข้อถกเถียง และอาจเป็นตัวอย่างของการฉกฉวยวัฒนธรรม (cultural appropriation) อย่างไรก็ตาม คารามานิกา กลับมองว่าสิ่งนี้คือสัญญาณที่แสดงว่าสวิฟต์กำลังโอบรับกระแสความนิยมของดนตรีแนวป็อปยุคใหม่

ซินเควมานี กล่าวว่า เรพิวเทชัน เป็นอัลบั้มป็อปที่ดี แต่ก็มีรอยด่างบางช่วงจาก "กลวิธีอีเอ็มดีที่ซ้ำซากและน่าเบื่อ" ขณะที่ เจมีสัน ค็อกซ์ จากพิตช์ฟอร์ก แสดงความเสียดายที่ความสามารถด้านการประพันธ์เพลงของเทย์เลอร์ สวิฟต์ ถูกบดบังด้วยงานผลิตซึ่งเขามองว่าเป็นแบบแผนและขาดความแปลกใหม่ เทอร์เรนซ์ คอว์ลีย์ จากเดอะบอสตันโกลบ และเจสัน ลิปชุตซ์ จากบิลบอร์ด ชี้ให้เห็นถึงความผิดพลาดเชิงรูปแบบบางประการ แต่ก็กล่าวว่าการทดลองเหล่านั้นมีคุณค่า และทำให้อัลบั้มฟังได้อย่างเพลิดเพลิน ด้านเมสกิน เฟคาดู จากแอสโซซิเอเต็ดเพรส และคริส วิลล์แมน จากวาไรเอตี ยกย่อง เรพิวเทชัน ว่าเป็นอัลบั้มป็อปที่โดดเด่น โดยวิลล์แมนชื่นชมถึงความสมดุลระหว่างความแข็งแกร่งด้านการประพันธ์เพลงในฐานะนักร้องและนักแต่งเพลงของสวิฟต์ กับ "ความเป็นป็อปที่มีจังหวะร่วมสมัยที่สุด" ของดนตรีกระแสหลัก

 รางวัล 
เรพิวเทชัน ปรากฏอยู่ในหลายสำนักพิมพ์ที่จัดอันดับอัลบั้มยอดเยี่ยมประจำปี 2017 โดยอยู่ในลำดับที่ 5 ของไทม์ ลำดับที่ 7 ของโรลลิงสโตน ลำดับที่ 17 ของสแลตแมกกาซีน ลำดับที่ 19 ของดิอินดีเพ็นเดนต์ ลำดับที่ 26 ของคอมเพล็กซ์ ลำดับที่ 31 ของเอ็นเอ็มอี และลำดับที่ 48 ของสพิน ในการสำรวจความคิดเห็นนักวิจารณ์ครั้งใหญ่ พาซซ์แอนด์จอป ที่จัดโดยเดอะวิลเลจวอยซ์ อัลบั้มนี้ได้รับการจัดให้อยู่ในอันดับที่ 71 จาก 100 อัลบั้มที่ได้รับคะแนนโหวตว่าเป็นอัลบั้มยอดเยี่ยมที่สุดของปี 2017 ในรายชื่ออัลบั้มยอดเยี่ยมส่วนบุคคลของนักวิจารณ์ เรพิวเทชัน ปรากฏในรายชื่อของเชฟฟีลด์ (อันดับ 2), คารามานิกา (อันดับ 5) และไมเคิล วูด จากลอสแอนเจลิสไทมส์ (โดยไม่ได้จัดอันดับ) นอกจากนี้ ในรายชื่ออัลบั้มยอดเยี่ยมแห่งทศวรรษ 2010 ของสแลตแมกกาซีน ซึ่งเผยแพร่ในปี 2019 เรพิวเทชัน ได้รับการจัดให้อยู่ในอันดับที่ 88

ในการประกาศรางวัลทางดนตรีในปี 2018 อัลบั้ม เรพิวเทชัน ได้รับรางวัลอเมริกันมิวสิกอะวอดส์ สาขาอัลบั้มป็อป/ร็อกยอดนิยม, รางวัลบิลบอร์ดมิวสิกอะวอดส์ สาขาอัลบั้มที่มียอดจำหน่ายสูงสุด, รางวัลลิเบรา สาขาอัลบั้มอินดีที่ทรงอิทธิพล (Independent Impact Album), และรางวัลเจแปนโกลด์ดิสอะวอดส์ สาขา 3 อัลบั้มยอดเยี่ยม (ตะวันตก) นอกจากนี้ อัลบั้มยังได้รับการเสนอชื่อเข้าชิงรางวัลต่าง ๆ ได้แก่ อาเรียมิวสิกอะวอดส์ สาขาศิลปินนานาชาติยอดเยี่ยม, บิลบอร์ดมิวสิกอะวอดส์ สาขาอัลบั้มยอดเยี่ยมบนบิลบอร์ด 200, และรางวัลจูโน สาขาอัลบั้มนานาชาติยอดเยี่ยมแห่งปี ในงานประกาศรางวัลแกรมมี ครั้งที่ 61 เรพิวเทชัน ได้รับการเสนอชื่อเข้าชิงรางวัลสาขาอัลบั้มเพลงป็อปยอดเยี่ยม โดยมีสำนักพิมพ์หลายแห่งมองว่าการที่อัลบั้มไม่ได้รับการเสนอชื่อเข้าชิงรางวัลอัลบั้มแห่งปี หรือสาขาอื่น ๆ ถือเป็นการถูกเมินเฉย ด้านบรรจุภัณฑ์และการออกแบบของอัลบั้ม เรพิวเทชัน ยังได้รับรางวัล 2 รางวัลจากสหพันธ์โฆษณาแห่งอเมริกา (AAF) อีกด้วย

 รายชื่อเพลง 

 ชาร์ต 

 ชาร์ตประจำสัปดาห์ 
+ ตารางแสดงอันดับชาร์ตประจำสัปดาห์ในปี 2017–2018 ของ เรพิวเทชัน ชาร์ต (2017–2018) ตำแหน่งสูงสุด Greek Albums (IFPI) 3 Japanese International Albums (Oricon) 1Mexican Albums (AMPROFON) 4 Slovak Albums (ČNS IFPI) Note: On the chart page, select "SK – Albums – Top 100" and then 201746 in the boxes at the top, and then click the word "Zobrazit" to retrieve the correct chart data 1 South African Albums (RSG) 3
+ ตารางแสดงอันดับชาร์ตประจำสัปดาห์ในปี 2021–2023 ของ เรพิวเทชัน ชาร์ต (2021–2023) ตำแหน่งสูงสุด Argentine Albums (CAPIF) 2 Greek Albums (IFPI) 1 Lithuanian Albums (AGATA) 20

 ชาร์ตประจำเดือน 
+ ตารางแสดงอันดับชาร์ตประจำเดือนในปี 2022 ของ เรพิวเทชัน ชาร์ต (2022) ตำแหน่งสูงสุด Uruguayan Albums (CUD) 1

 ชาร์ตสิ้นปี 
+ ตารางแสดงชาร์ตสิ้นปี 2017 ของ เรพิวเทชัน ชาร์ต (2017) ตำแหน่ง Australian Albums (ARIA) 3 Austrian Albums (Ö3 Austria) 55 Belgian Albums (Ultratop Flanders) 57 Belgian Albums (Ultratop Wallonia) 165 Dutch Albums (Album Top 100) 90 German Albums (Offizielle Top 100) 60 Hungarian Albums (MAHASZ) 95Japanese Albums (Billboard Japan) 82 Japanese Albums (Oricon) 73 Mexican Albums (AMPROFON) 93 New Zealand Albums (RMNZ) 9 Norwegian Albums (VG-lista) 94 South Korean International Albums (Gaon) 51 Spanish Albums (PROMUSICAE) 43 Swiss Albums (Schweizer Hitparade) 90 UK Albums (OCC) 15

+ ตารางแสดงชาร์ตสิ้นปี 2018 ของ เรพิวเทชัน ชาร์ต (2018) ตำแหน่ง Australian Albums (ARIA) 11 Belgian Albums (Ultratop Flanders) 77 Canadian Albums (Billboard) 4 Danish Albums (Hitlisten) 87 Estonian Albums (Eesti Ekspress) 35 Irish Albums (IRMA) 16Japanese Albums (Billboard Japan) 72 Mexican Albums (AMPROFON) 62 New Zealand Albums (RMNZ) 9 South Korean International Albums (Gaon) 84 UK Albums (OCC) 37 US Billboard 200 1

+ ตารางแสดงชาร์ตสิ้นปี 2019 ของ เรพิวเทชัน ชาร์ต (2019) ตำแหน่ง Australian Albums (ARIA) 27 New Zealand Albums (RMNZ) 45 Spanish Albums (PROMUSICAE) 93 US Billboard 200 74

+ ตารางแสดงชาร์ตสิ้นปี 2020 ของ เรพิวเทชัน ชาร์ต (2020) ตำแหน่ง Australian Albums (ARIA) 69

+ ตารางแสดงชาร์ตสิ้นปี 2021 ของ เรพิวเทชัน ชาร์ต (2021) ตำแหน่ง Australian Albums (ARIA) 62 Belgian Albums (Ultratop Flanders) 156 New Zealand Albums (RMNZ) 50 US Billboard 200 170

+ ตารางแสดงชาร์ตสิ้นปี 2022 ของ เรพิวเทชัน ชาร์ต (2022) ตำแหน่ง Australian Albums (ARIA) 34 UK Albums (OCC) 71 US Billboard 200 108

+ ตารางแสดงชาร์ตสิ้นปี 2023 ของ เรพิวเทชัน ชาร์ต (2023) ตำแหน่ง Australian Albums (ARIA) 11 Austrian Albums (Ö3 Austria) 19 Belgian Albums (Ultratop Flanders) 28 Belgian Albums (Ultratop Wallonia) 143 Canadian Albums (Billboard) 29 Danish Albums (Hitlisten) 88 Dutch Albums (Album Top 100) 33 German Albums (Offizielle Top 100) 43 Hungarian Albums (MAHASZ) 40 New Zealand Albums (RMNZ) 13 Portuguese Albums (AFP) 85 Swedish Albums (Sverigetopplistan) 93 Swiss Albums (Schweizer Hitparade) 61 UK Albums (OCC) 21 US Billboard 200 21 US Independent Albums (Billboard) 3

+ ตารางแสดงชาร์ตสิ้นปี 2024 ของ เรพิวเทชัน ชาร์ต (2024) ตำแหน่ง Australian Albums (ARIA) 15 Austrian Albums (Ö3 Austria) 10 Belgian Albums (Ultratop Flanders) 21 Belgian Albums (Ultratop Wallonia) 112 Canadian Albums (Billboard) 25 Danish Albums (Hitlisten) 89 Dutch Albums (Album Top 100) 38 German Albums (Offizielle Top 100) 21 Hungarian Albums (MAHASZ) 53 Portuguese Albums (AFP) 18 Swedish Albums (Sverigetopplistan) 86 Swiss Albums (Schweizer Hitparade) 20 UK Albums (OCC) 27 US Billboard 200 22 US Independent Albums (Billboard) 3

 ชาร์ตสิ้นทศวรรษ 
+ ตารางแสดงชาร์ตสิ้นคริสต์ทศวรรษ 2010 ของ เรพิวเทชัน ชาร์ต (2010–2019) ตำแหน่ง Australian Albums (ARIA) 50 US Billboard 200 62

 การรับรอง 

 ประวัติการจำหน่าย 
 ภูมิภาค วันที่ รูปแบบ รุ่น ค่าย อ้างอิง ทั่วโลก 10 พฤศจิกายน 2017  มาตรฐาน บิกมะชีน  ญี่ปุ่น  ดีลักซ์ ยูนิเวอร์แซลมิวสิก  บราซิล 24 พฤศจิกายน 2017 ซีดี มาตรฐาน  ทั่วโลก 1 ธันวาคม 2017 การสตรีม บิกมะชีน  สหรัฐ 15 ธันวาคม 2017 แผ่นเสียง  29 ธันวาคม 2017 เทป  ทั่วโลก 9 มีนาคม 2018  คาราโอเกะ  สหรัฐ 18 พฤษภาคม 2018 ซีดี+จี+ดีวีดี 

 หมายเหตุ 

 อ้างอิง 

 วรรณกรรมอ้างอิง 







 แหล่งข้อมูลอื่น 
 Reputation on Swift's official website


หมวดหมู่:อัลบั้มเพลงในปี พ.ศ. 2560
หมวดหมู่:อัลบั้มเพลงของเทย์เลอร์ สวิฟต์
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงที่ผลิตโดยเทย์เลอร์ สวิฟต์
หมวดหมู่:อัลบั้มเพลงที่ผลิตโดยแจ็ก แอนโตนอฟฟ์
หมวดหมู่:อัลบั้มเพลงที่ผลิตโดยแมกซ์ มาร์ติน
หมวดหมู่:อัลบั้มเพลงแนวอิเล็กโทรป็อป
หมวดหมู่:อัลบั้มเพลงที่ผลิตโดยเชลล์แบ็ก
หมวดหมู่:อัลบั้มเพลงของค่ายบิกมะชีนเร็กเคิดส์